“เครือสหพัฒน์” คาดยอดขายปีหน้าฟื้น เชื่อศก.ไทยผ่านจุดต่ำสุดแล้ว
ผู้บริหาร SPI เชื่อยอดขายของกลุ่มสหพัฒน์ในปี 59 จะฟื้นตัว ชี้มาตรการกระตุ้นศก.ภาครัฐฯกระตุ้นกำลังซื้อในประเทศหลังผ่านจุดต่ำสุดแล้ว ส่วนการลงทุนเพิ่มยังต้องดูปัจจัยจากเศรษฐกิจ
4 พ.ย. 2558

นายบุณยสิทธิ์ โชควัฒนา ประธานกรรมการ บริษัท สหพัฒนาอินเตอร์โฮลดิ้ง จำกัด (มหาชน) หรือ SPI เปิดเผยถึงยอดขายของกลุ่มสหพัฒน์ในปี 2559 จะฟื้นตัวหลังในปีนี้คาดว่าจะหดตัวเล็กน้อยตามทิศทางภาวะเศรษฐกิจที่ชะลอตัว ซึ่งการที่รัฐบาลออกมาตรการกระตุ้นเศรษฐกิจขณะนี้เชื่อว่าจะช่วยกระตุ้นกำลังซื้อในประเทศให้ดีขึ้นได้หลังจากที่ได้ผ่านจุดต่ำสุดมาแล้ว ขณะที่ยังต้องจับตาทิศทางภาวะเศรษฐกิจในต่างประเทศด้วยว่าเป็นอย่างไร
ส่วนการลงทุนของกลุ่มสหพัฒน์ยังมีอยู่หลายโครงการที่อยู่ระหว่างการเจรจา แต่จะมีการลงทุนเพิ่มเติมหรือไม่ ต้องดูปัจจัยจากเศรษฐกิจเป็นสำคัญ